Kontell suis

Ur gontell suis zo ur gontell-bleg, bihan a-walc'h evit bezañ lakaet en ur c'hodell, warni meur a ostilh all ouzhpenn al lavnenn, a c'hell bezañ un distouver, sizailhoù, un digorer-boestoù pe un troer-biñsoù da skouer. Ur pezh dafar milourel e oa da gentañ, diorroet e Suis e dibenn an XIX kantved.

 Istor 
E dibenn ar bloavezhioù 1880, arme Suis a zivizas pourveziañ he soudarded gant ur gontell warni ul lavnenn hag un distouver evit o fredoù, un troer-biñsoù plat evit gellet divontañ o fuzuilh Schmidt-Rubin nevez, hag ur minaoued. Ar skouerennoù kentañ a voe produet en Alamagn e 1891. E dibenn ar memes bloaz e krogas an embregerezh suis Karl Esener (Victorinox hiziv an deiz) da sevel anezho Histoire war Les couteaux du soldat de l'armée suisse (lennet d'an 23/10/2025) Victorinox AG History, Funding Universe (lennet d'an 23/10/2025).

Kendalc'het eo an arme suis d'ober gant kontilli a seurt-se, ha ledet eo o implij da armeoù all ha d'ar bed sivil hiziv an deiz.

 Daveennoù 

Rummad:Kontilli
Rummad:Dafar milourel